钦定古今图书集成/明伦汇编/氏族典/第298卷 > 《廖用贤尚友录》 > 姜立纲
## 钦定古今图书集成/明伦汇编/氏族典/第298卷 > 《廖用贤尚友录》 > 姜立纲

按《浙江通志》：“立纲，字廷宪，瑞安人。书体自成一家，凡
国家宫殿碑额，多出其笔。日本国门高十三丈，遣使
求扁，立纲援笔立书。尝临湖舍，作‘皆春’二字，适有操
舟过前，冲涛骇浪，遂成风波行舟之势。历官太仆少
卿。书法行于天下，工声诗画法亦入妙品。”